OpenLLM-France/wikimedia huggingface dataset:
# Eguzkiaren musu

"Eguzkiaren musu", Pantxoa eta Peio bikote lapurtarraren estudioko laugarren diska da.

## Kanpo estekak

* Diskoaren xehetasunak
* Datuak: Q12256570
# Eguzkiaren gerrikoa

Eguzkiaren Gerrikoa (ingelesez Sun Belt) Ozeano Atlantikoaren hego-ekialdeko kostaldetik Ozeano Barearen hego-mendebaldeko kostaldera hedatzen den AEBtako eskualde bat da. Bertan 37 eta 38 latitudeen artean kokatzen diren estatuak barne daude. Sun Belt eskualdeak herrialde barneko emigrazioari esker biztanleriaren gorakada pairatu du, batik bat jaiotze tasaren hazkundea eta etorkinen eraginari esker.
Arizona, Kalifornia, Florida, Nevada, Mexiko Berria, Texas, Georgia eta Hego Karolina estatuak Eguzkiaren Gerrikoa edo Sun Belt delakoaren barnean daudela jo ohi da; Luisiana, Mississippi eta Alabama estatuak ere barnean sar daitezke. Zenbaitek Arkansas, Kolorado, Ipar Karolina eta Tennessee estatuak ere berau osatzen dutela diote, nahiz eta azken estatu hauen klima gainontzekoena baina "negutiarragoa" izan. Dena dela, estatu guzti hauek urteko bataz besteko egun eguzkitsu kopuru handia dute. Sun Belt eskualdeko hiri garrantzitsuenak honako hauek dira:
* Atlanta
* Austin
* Dallas
* Phoenix
* Houston
* Las Vegas
* Los Angeles
* Miami
* New Orleans
* Orlando
* San Antonio
* San Diego
* San Francisco
* Tampa
* Tucson
* Jacksonville

## Ikus gainera

* Ameriketako Estatu Batuetako ekonomia
* Silicon Valley
* Rust Belt

## Erreferentziak

* ↑ http://books.google.es/books?id=4U_K_UKXvjIC&pg=PA307&dq=Cintur%C3%B3n+del+Sol&hl=es&ei=EYk5TsL8I9GeOpHgvLsD&sa=X&oi=book_result&ct=result&resnum=1&ved=0CCkQ6AEwADgK#v=onepage&q=Cintur%C3%B3n%20del%20Sol&f=false

## Kanpo estekak

* Datuak: Q1058501
# Eguzkiaren Piramidea

Eguzkiaren Piramidea (gaztelaniaz: Pirámide del Sol) Teotihuacango eraikinik handiena da. Piramidea Hildakoen galtzadan dago, Ilargiaren Piramidea eta antzinako hiriaren artean.
Eraikitze-lanak Tzacualli garaian hasi zituzten. Teotihuacan, Ertamerikako hiri nagusi bezala garatzen hasi zenean. 63,4 metroko altuera du. Tontorrean, tamaina handiko idolo baten tenplu bat eta estatua bat zeuden; orain, gainazal irregularreko plataforma karratu bat baino ez da geratzen. Bere nukleoa, adobezkoa da, eta, antzina, dena, iztuku gaineko margoz estalita zegoen.

## Kanpo estekak

* Datuak: Q29238
* Multimedia: Pirámide del Sol / Q29238
# Eguzkiaren argia gela urdinean

Eguzki-argia gela urdinean (danieraz: Solskin i den blå stue:) Anna Ancherren 1891ko pintura da. re kolore urdin ugariekin eta leihoan zehar eguzkiak ematen duen argiarekin, pintura Ancherren obra gorenetako bat da.

## Deskribapena

Margoak Annaren ahaba Helga irudikatzen du amonaren gelan. Ekintzarik gabe, gaia funtsean argiak gelan egiten duen jokoa da. Kanpoko munduaren adierazpen bakarra leihotik sartzen den argia da. Mette Bøgh Jensen Skagens Museoko adituak dioen bezala, Anna Ancherren barruko pinturak "beste ezerri buruz baino gehiago koloreari eta argiari buruz" dira. Artistaren interes nagusia ez da "gelaren edo hormaren errealitatea erreplikatzea, ezta argia propio ere, baizik eta gauza horiez hustutzen duzunean begirada, eta kolorea eta forma baizik ez direla geratzen".

## Erreferentziak

* Artikulu hau, osorik edo zatiren batean, ingelesezko wikipediako «Sunlight in the Blue Room» artikulutik itzulia izan da, 2023-06-09 data duen 1159248588 bertsioa oinarritzat hartuta. Sartze-datarik ez duten erreferentziak, edo 2023-06-09 baino lehenago datatuak, jatorrizko artikulutik ekarri dira itzulpenarekin batera.
* ↑ Anna Ancher: Sunlight in the blue room – 1891. Skagens Museum.
* ↑ Shedding Light: A Curator's Perspective on Anna Ancher. Broad Strokes 9 May 2013.
* ↑ The Innovative Anna Ancher. Broad Strokes 15 February 2013.

## Kanpo estekak

* Datuak: Q18386367
* Multimedia: Solskin i den blå stue / Q18386367
# Eguzkiaren Hirugarren Aroa

Eguzkiaren Hirugarren Aroa J. R. R. Tolkienen fantasiazko Erdialdeko Lurraldearen garai historiko bat da. Sauronen erorialdiaren ostean hasten da Hirugarren Aroa, Elfoen eta Gizakien azken aliantzaren ostean, Númenorren gainbeheraren ostean. Garai honetan elfoen boterea gutxitzen joan zen eta gizakiena handitzen eta Eraztun Bakarraren suntsiketarekin amaitu zen.
Hirugarren Aroak 3021 urte iraun zituen, Sauronek gerra galdu eta bere Eraztuna apurtu zen arte. Orduan Elrond, Bilbo eta Frodo Zorrozabal, Gandalf eta Galadrielek Valinorerako bidaia hasi zuten eta Eguzkiaren Laugarren Aroa hasi zen.

## Kanpo estekak

* Datuak: Q40404
# Enterprise (Mississippi)

Enterprise Mississippiko herri bat da. Clarke konderrian kokatua dago. 2010ean 526 biztanle zituen, 6,3 kilometro koadrotan banatuta.

## Ikus, gainera

* Clarke konderria

## Kanpo estekak

* Datuak: Q892258
* Multimedia: Enterprise, Clarke County, Mississippi / Q892258
# Enterprise (NX-01)

Enterpise (NX-01) Star Trekeko Star Trek: Enterprise telesaileko fikziozko espaziontzi bat da. Jonathan Archer kapitainak zuzendua, Enterprise NX-01 Star Trek telesailaren unibertsoan Enterprise izena daraman lehen espaziontzia da. NX izendapena espaziontzi esperimentalentzako da.

## Historia

Enterprixe NX-01 NX klaseko lehen espaziontzia izan zen, Izarretako Flotan gehienez ere warp 5eko abiadurara iris zitekeen lehen helmen luzeko esplorazio ontzia. 2151n komisionatua izan zen Jonathan Archer kapitainaren aita zen Henry Archerrek garatutako warp motorean 32 urtez lanean eman ondoren.
Bere partehartzea erabakigarria izan zen Xindien planetaren defentsan 2153-2154an. Ontziak kalte larriak jasan zituen misio honetan, eta tripulazioko 27 kide hil ziren, baina Lurrera itzultzea lortu zuen, 1944ko denbora lerro paralelo batera desbideratu ondoren, non Alemania naziak AEBen ekialdea denbora lerroa domeinatzea nahi zuen tropa estralurtar bati esker inbaditu eta konkistatu zuen.

## Datuak

* Klasea: NX
* Mota: Esplorazioko gurutzeontzia
* Neurriak: 225 metro luze, 134 metro zabal eta 33 metro garai
* Pisua (kargarik gabe/kargarekin): 101.475/115.000 tona
* Kubiertak: 7
* Tripulazioa: 120 pertsona
* Gehienezko tripulazioa: 130 pertsona
* Telegarraiatzaileak: Erresoluzio Molekular/kuantikoko MFTA-25-M/Q unitate bat.
* Jaurtigailuak: 4
* Ihes kapsulak: 30, bakoitza 4 pertsonentzako tokiarekin
* Armamentua: 12 faser kanoi eta 6 torpedo hodi (espazialak eta fotoizkoak)
* Torpedo kopurua: 176 fotoizko eta 824 espazial (gehienezko edukia)
* Defentsa: Duraniozko krosko soila fase aldagarrizko polarizazio elektromagnetikoko sistemarekin.
* Gehienezko abiadura argiaren abiaduraren azpitik: 0,9 C (270.000 kilometro segunduko inguru)
* Gehienezko azelerazioa argiaren abiaduraren azpitik: 20 G
* Gurutze abiadura: Warp 2,5 (15,62 aldiz argiaren abiadura, gutxi gorabehera 4,68 milioi kilometro segunduko)
* Segurtasunezko gehienezko abiadura: Warp 5 (125 aldiz argiaren abiadura, gutxi gorabehera 37,47 milioi kilometro segunduko)
* Larrialdiko abiadura: Warp 5,25 ("Afliction" atalean; 144,70 aldiz argiaren abiadura, 43,38 milioi kilometro segunduko gutxi gorabehera)
* Eraikitzen hasi zen data: 2147ko urtarrilak 21
* Jaurtiketa data: 2151ko apirilak 21
* Erabiltzeari utzi zitzaion data: 2170eko uztailak 25
* NX klaseko eraikitako ontziak: 6
* Ontzi bikia: Columbia (NX-02)

## Kapitainak

* Jonathan Archer (telesail osoan zehar)
* T'Pol (Bi munduren artean atalean)
* Charles "Trip" Tucker III.a (Bi munduren artean atalean)
* Lorian (E$^2$ atalean) (Lorian Trip eta T'Polen etorkizuneko semea da).

## Goiko ofizialak

* Ofizial nagusia: Jonathan Archer kapitaina
* Lehen ofiziala/ofizial zientzialaria: T'Pol azpikomandantea
* Ingeniari nagusia: Charles "Trip" Tucker III.a komandantea/Kelby komandantea
* Ofizial mediku nagusia: Phlox doktorea
* Ofizial taktikoa: Malcolm Reed
* Nabigazio ofiziala: Travis Mayweather alfereza
* Komunikazio ofiziala: Hoshi Sato alfereza
* MACO komandantea: Hayes Maiorra (2153-54, 3. denboraldiko 1. ataletik 24.era).

## Kanpo estekak

* Datuak: Q20074
# Enterprise (Star Trek)

Enterprise Star Trekeko Planeta Elkartuen Federakuntzako Izarretako Flotaren ontzi entseinaren izena da. Star Treken unibertsoko telesailetako baten izenburua ere bada: Star Trek: Enterprise (Enterprise NX-01 espaziontzia ez da Federakuntzarena, hau oraindik ez baitzen sortu).
Izena 1693 eta 2002 artean egon ziren britainiar Royal Navyko HMS Enterprise ugarietatik (hamabost egon ziren) eta USS Enterprise hegazkin-ontzietatik hartu zen, horietako batek partehartze nabarmena izan zuelarik Bigarren Mundu Gerran, eta beste bat bere motako propultsio nuklearreko lehena izan zen. Azken hau jatorrizko telesaila hasi baino urte gutxi lehenago amaitu zen eraikitzen, eta "agerpen izartsu" bat du sagaren laugarren filmea den Star Trek IV: Misioa: Lurra salbatzean.

## Enterprise izeneko ontziak
### USS Enterprise (XCV-330)

Star Trek: The Motion Picture filmean NCC-1701eko aisialdi gelan erakutsitako marrazki batean agertzen da.

### Enterprise (NX-01)

Warp abiaduran bidaiatzeko gai den lehen Enterprise ontzia. Espaziora irten zen garaian, 2151 urtean, Izarretako Flotaren ontzi entseina da, Warp 5 abiadurara iristeko lehen ontzi lurtarra. Ontzi nagusia da Star Trek: Enterprisen. NX klasekoa, bere erabilera nagusia esplorazioa izan zen. Zerbitzuan hamar urte eman ondoren desegina izan zen. 88 pertsonako tripulazioa du. Bere ontzi bikia Columbia (NX-02) da.

### USS Enterprise (NCC-1701)

Constitution klaseko gurutze ontzi astuna, jatorrizko telesailean eta lehen hiru filmeetan agertzen da. 2270ean zubia, warp bultzada, kubierta gehienak eta nabigazio deflektoreari eragin zieten eguneraketak egin zitzaizkion. Enterprisea, modu orokorrean hala ezagutzen baitzen, garai hartan almirantea zen James Tiberius Kirkek suntsitu zuen Genesis planetaren orbitan Star Trek III: Spocken bila filmean, klingonen eskuetan erortzea eragozteko.

## Kanpo estekak

* Datuak: Q989888
* Multimedia: USS Enterprise (Star Trek) / Q989888
# Enterprise (Wisconsin)

Enterprise Ameriketako Estatu Batuetako inkorporatutako herri bat da. Oneida konderrian kokatuta dago, Wisconsin estatuan. 353 biztanle ditu, 58,9 kilometro koadroko azaleran banatuta.

## Ikus, gainera

* Oneida konderrian

## Kanpo estekak

* Datuak: Q1658954
# Enterprise (anezka)

Enterprise (euskaraz: «enpresa»; NASA izendapena: OV-101) NASAk eraiki zuen lehenbiziko espazio anezka izan zen. Lehenbizi Constitution (Konstituzio) izenaz bataiatzea pentsatua zegoen, baina Star Trek telesaileko zaletu eta jarraitzaileek burututako kanpaina baten ondorioz Etxe Zuriak telesaila horretako USS Enterprise (NCC-1701) espazio-ontziaren izena eraman zezala bultzarazi zuen.

## Ikus gainera

* Espazio anezka
* Atlantis
* Challenger
* Columbia
* Discovery
* Endeavour

## Kanpo estekak

* Enterprise anezka. NASAren webgunea (Ingelesez)
* Datuak: Q202347
* Multimedia: Space Shuttle Enterprise / Q202347
# Enterprise (Alabama)

Enterprise Alabamako hiri bat da. Coffee konderrian kokatua dago. 2010ean 26.562 biztanle zituen, 328,3 kilometro koadrotan banatuta.

## Ikus, gainera

* Coffee konderria

## Kanpo estekak

* Datuak: Q79260
* Multimedia: Enterprise, Alabama / Q79260
# Enterprise (Utah)

Enterprise Ameriketako Estatu Batuetako hiri bat da. Washington konderrian dago, Utah estatuan. 2.027 biztanle ditu, 22,622795 kilometro koadroko azaleran banatuta.

## Ikus, gainera

* Washington konderria

## Kanpo estekak

* Datuak: Q403686
* Multimedia: Enterprise, Utah / Q403686
# Enterprise (Kansas)

Enterprise Kansasko hiri bat da. Dickinson konderrian kokatua dago. 2010ean 855 biztanle zituen, 1,68 kilometro koadrotan banatuta.

## Ikus, gainera

* Dickinson konderria

## Kanpo estekak

* Datuak: Q2386661
* Multimedia: Enterprise, Kansas / Q2386661
# Enterprise (Oregon)

Enterprise Oregongo hiri bat da. Wallowa konderrian kokatua dago. 2010ean 1.940 biztanle zituen, 3,95 kilometro koadrotan banatuta.

## Ikus, gainera

* Wallowa konderria

## Kanpo estekak

* Datuak: Q533374
* Multimedia: Enterprise, Oregon / Q533374
# Ekinokzio (zeru koordenatuak)

Astronomian, ekinokzioa, zeru koordenatuen sistema definitzean puntu bernala, zeru-ekuatorea eta antzeko beste elementuak kontuan hartzen direneko momentua da. Posizioa beste ekinozio batzuetan prezesioa, nutazioa eta aberrazioa kontuan hartuta kalkula daiteke. Hauek zuzenean eragiten diote igoera zuzena eta deklinazioari.
Ez da garaiaren berdina, zeinetan objektu astronomiko baten posizio zehatza ematen den. Posizio aldaketa beste garai batzuetarako berezko mugimendua, paralajea eta elementu orbitalak kontuan hartuz kalkula daiteke kasu horietan.

## Kanpo estekak

* Datuak: Q3635600
# Ekintza Katoliko

Ekintza Katoliko erakunde erlijiosoa da, laikoen apostolutzaren bitartez Erromatar Eliza Katolikoaren eragina zabaltzea helburua duena. Erregimen antiklerikalak borrokatzea zuen helburu baina ez da alderdi politiko moduan inoiz antolatu, horretarako alderdi kristau demokratak daudelako.
Jada XIX. mendean sortua, Pio XI.aren eta Vatikanoko II. kontzilioaren zuzendaritzapean tinkatu zen.

## Kanpo estekak

* Datuak: Q482027
* Multimedia: Catholic Action / Q482027
# Ekintza Zuzena (aldizkaria)

Ekintza Zuzena 1988 urtean Bilbon sortutako aldizkaria da, ideologia anarkista eta libertarioa duena. Inongo erakunderi lotzen ez zaion talde batek argitaratzen du, aldirokortasun irregularrez. 2011 urtera arte, 30 ale plazaratu ziren. Bere baitan, gizarte borroka, nazionalismo, borroka ekologista, feminismo eta anarkismoari buruzko gaiak lantzen ditu, besteak beste. Euskarazko artikulu batzuk argitaratzen baditu ere, aldizkariaren eduki gehiena gaztelaniaz izan da.

## Kanpo estekak

* (Gaztelaniaz) Ekintza Zuzena, aldizkariaren webgunea.
* Datuak: Q3049609
* Multimedia: Ekintza Zuzena / Q3049609
# Ekintza Nazionaleko Alderdia

Ekintza Nazionaleko Alderdia (gaztelaniaz: Partido Acción Nacional edo PAN) Mexikoko alderdi politiko bat da, 1939ko irailaren 16an sortua. Alderdi politiko laikoa da, demokrazia kristauaren ideiekin bat datorrena. Bere estatutuen arabera, kristau humanismoa da bere posizio ideologikoa, bere ustez zentrista dena.
Gaur egun, familiaren balioak, haurtzaroaren eskubideak, bizitzaren aldeko mugimendua, genero-parekotasuna, energia jasangarrien erabilera, independentzia judiziala, botere-banaketa, federalismoa, hauteskundeen bigarren itzulia eta nazio-segurtasuna indartzea defendatzen ditu.
2020ko ekainean Aguascalientes, Hego Kalifornia Beherea, Chihuahua, Durango, Guanajuato, Nayarit, Querétaro, Tamaulipas eta Yucatán estatuak gobernatzen zituen.

## Erreferentziak

* ↑ Jiménez Badillo, Vivero y Báez. (2001). Sáez, M., & Freidenberg, F. ed. México. in: Partidos políticos de América Latina: Centroamérica, México y República Dominicana. Salamanca: Salamancako Unibertsitatea, 382-419 or..

## Kanpo estekak

* Datuak: Q851087
* Multimedia: National Action Party / Q851087
# Ekintza Talde Karlistak

Ekintza Talde Karlistak edo GAC —gaztelaniazko izenetik (Grupos de Acción Carlista) datorkio sigla— 1960ko hamarkadan sorturiko talde armatu karlista izan zen. Alderdi Karlista sozialismo autogestionarioranzko bidea hartzeko konpromiso falta eta moteltasuna zela eta sortu zen erakundea eta alderdi karlistako alderdi erradikala osatu zuten. Herrialde azpigaratuen borroka antikolonialistetan oinarritu ziren eta federalki antolatu ziren, Hego Euskal Herrian , Katalunian, Valentzian eta Andaluzian batez ere indarra hartuz. Ideologia karlista, sozialista eta autogestionario zuten. Ekintza Talde Karlisten ekintzak Alderdi Karlistaren barneko tentsioak eta alderdiak errepresio frankista pairatzea areagotu zuen. Erakundea ETArekin harremanetan egon zen ere, geroago Alderdi Karlistaren III Batzarrean alderdiak sozialismo autogestionarioa onartu zuenean desagertzeko.

## Ekintza adierazgarrienak

* 1970ko abuztuaren 26an Ekintza Talde Karlistetako bost kidek lehergailu txiki bat ipini zuten El Pensamiento Navarro egunkari karlistako inprimategian Javier María Pascual zuzendariaren egoera salatzeko, egunkaria kritiko bihurtu zenean Segovia probintziako Riazara erbesteratu baitzuten.
* 1971ean Iruñeko Radio Requete irrati karlistaren aurka oldartu ziren eta ordu erdi iraun zuten egoitzaren barnean. Denbora horretan, sei minutuz zinta magnetofoniko bat erreproduzitzea lortu zuten. Bertan diskurtso batez aparte, Gernikako arbola ereserki foruzalea zegoen grabatuta.

## Ikus gainera

* El Pensamiento Navarro
* Radio Requete
* Euskal Herriko Karlista Alderdia

## Kanpo Loturak

* http://www.eka-partidocarlista.com/1968.htm%5B%5D
* http://www.elpais.com/articulo/espana/ESPANA/ETA_POLITICO_MILITAR/AUDIENCIA_NACIONAL/ETA/PARTIDO_CARLISTA/ETA_POLITICO_MILITAR_/1974-1982/Condenados/varios/etarras/miembros/grupo/accion/carlista/elpepiesp/19810213elpepinac_18/Tes

## Kanpo estekak

* Datuak: Q3328413
# Ekinokzioen lerroa

Ekinokzioen lerroa, zeru-ekuatoreak ekliptikarekin duen mozketa da. Lerro honen mozketak zeru esferarekin, ekinokzio puntuak dira. Puntu Vernal edo Aries Puntua deitzen da eguzkia proiektatzen den tokia hego hemisferiotik iparraldekora igarotzean, eta ekinokzioen lerroak zeru esferarekin duen mozketetako bat da. Ekinokzioen prezesioaren ondorioz, lerro hau, 50,25" urtean atzeratzen da, erloju orratzen zentzuan, 25800 urtetan bira bat emanez.

## Kanpo estekak

* Datuak: Q3753871
# Ekintza Egitasmoa

Ekintza Egitasmoa Alexander Dubček-ek eta Txekoslovakiako Alderdi Komunistako kideek 1968ko apirilaren 5ean argitaratu zuten plan politikoa da. Programa honek Txekoslovakiar Errepublika Sozialistak bere bide propioa aurkitzea zuen helburu, Sobietar Batasunari jarraitu ordez. Egitasmoak askatasun indibidualak aitortzen zituen, baita erreforma politiko eta ekonomikoen sarrera eta nazioaren egituraren aldaketa ere. Modu askotan, dokumentua Pragako Udaberriaren oinarria izan zen eta 1968ko abuztuan Varsoviako Itunaren ondoriozko Sobietar Batasunaren inbasioa eragin zuen.

## Testua

| | Wikitekan bada UEUren liburu batetik ateratako testu zatia: Ekintza Egitasmoa (1968) |
| Liburu osoa: Gaur egungo munduaren historia, 1945-2009 ||
| « | Oinarrizko produkzio-baliabideen jabetza kolektiboa. Hau da, erabat herriarena den jabetza; estatuarena, ekoizleen elkarteena edo kooperatibena izanda ere, langileek parte hartuko dute zuzendaritza eta plangintza ekonomikoan eta gainbalioaren banaketan. Industria txikian, merkataritzan, artisautzan eta zerbitzuetan ekimen pribatuak jarraituko du, baina betiere kontrol publikoarekin. Jabetza kolektibo horretan oinarriturik, sistema pluralista bat sortu, non alderdi politikoak herritarren era ezberdinetako interesen ordezkariak izango diren. Alderdi Komunistak jarraituko du zuzendaritzan, baina lehiakortasun demokratiko baten barruan. Herritarrari demokrazia parlamentarioetan edo burokrazia estalinistan baino eskubide gehiago eta askatasun eta eragiteko gaitasun handiagoa emango dion demokrazia sozialista bat garatu. Demokrazia ordezkatzailearen bidez izango du agintea herritarrak —isilpeko sufragioaren bitartez aukeratuko dira ordezkariak—, bai eta demokrazia zuzenaren bitartez ere —eskualdeetan, udaletan, auzoetan eta abarretan, herritarrak kontrolatuko du boterea langileen kontseiluen eta autokudeaketako beste formula batzuen bitartez—. Sindikatuen askatasuna eta greba-eskubidea bermatu... Independentzia handiagoa enpresei, ekoizpena handitzeko eta herritarren premiak asetzeko —«merkatu sozialistaren presioa»— eta, aldi berean, ziurta ditzala plangintza zientifiko baten bitartez gizartearen interes orokorrak, lan-eskubidea, bizi-maila hobetzea eta erretiro duina. Kanpo-politikari dagokionez, harremanak izan Sobietar Errepublika Sozialisten Batasunarekin eta harremanak izaten jarraitu Varsoviako Itunekoekin. Txekiarren eta eslovakiarren arteko federazioa... | » |
| —. Testu osoa irakurtzeko Wikisourcen duzu eskuragarri |||

## Erreferentziak

* ↑ Martínez Rueda, Fernando; Aizpuru Murua, Mikel. (2011). Gaur egungo munduaren historia, 1945-2009. Udako Euskal Unibertsitatea ISBN 9788484383345..

## Kanpo estekak

* Datuak: Q4677147
# Ekintza Sozialistaren Alderdia

    «PASOC» orriak hona dakar. Mugimendu Sozialista Panheleniarra buruzko artikulua hau da: «PASOK»
Ekintza Sozialistaren Alderdia (gaztelaniaz: Partido de Acción Socialista (PASOC)) Espainiako alderdi politiko sozilista izan zen. Rodolfo Llopis sozialistak 1972an sortu zuen, Espainiako Langileen Alderdi Sozialista (Sektore Historikoa) (PSOE-H) izenarekin. 1977an Alderdi Sozialista (PS) izena aldatu zuen eta 1982an behin betiko izena hartu zuen.
Ezker Batuaren sortzaileetako bat izan zen eta, hori esker, zenbait diputatu eta legebiltzarkide izan zituen. 2004ko hauteskunde orokorretatik, gorteetan eta parlamentu autonomikoetan ordezkaritzarik gabe geratu zenetik, ia erabat inaktibo dago.

## Kanpo estekak

* Datuak: Q3395162
# Elizako atea

Elizako atea Donibane Garazi baxenabartar hiriburuko harresietako ate bat da.
Atea mendebaldera begira dago, Uharte Garazi datozen bideak hartuz.
Gaur egun, Charles de Gaulle enparantzarekin lotzen da.

## Ikus, gainera

* Donibane Garaziko harresiak

## Kanpo estekak

Autoritate kontrola
Wikimedia proiektuak
Datuak: Q107509482
Datuak: Q107509482
iea Donibane Garaziko harresiakDonibane Garaziko harresiakAteakJondoni Jakobe atea • Frantziako atea • Elizako atea • Andredena Mariaren atea • Espainiako ateaKaleakZitadelako karrika • Espainiako karrika • Frantziako karrika • Elizako karrika • Uharteko karrika • Iturriko karrika • Askatasun karrika • Zuharpetako karrika • Floquet enparantzaZubiakErromatar zubia • Zubi berriaBarnealdeanMendiguren gaztelua / Donibaneko zitadela • Zubiburuko eliza :
# Elizako eslavonierazko Wikipedia

Elizako eslavonierazko Wikipedia Wikipediaren elizako eslavonierazko edizioa da. 2009ko urriaren hasieran 375 artikulu zituen eta Wikipedien zerrendan 208.a zen.

## Kanpo estekak

* Elizako eslavonierazko Wikipedia
* Datuak: Q547271
* Multimedia: Old Church Slavonic Wikipedia / Q547271
# Elizako karrika (Donibane Garazi)

Elizako karrika Donibane Garaziko baxenabartar hiriburuko kale bat da, Alde Zaharra auzoan kokatuta.
Kaleak Elizako atea Zitadelako karrikarekin lotzen du.
Alde Zaharraren goialdean dago.

## Ikus, gainera

* Alde Zaharra
* Donibane Garazi

## Kanpo estekak

Autoritate kontrola
Wikimedia proiektuak
Datuak: Q107507109
Datuak: Q107507109
iea Donibane Garaziko kale garrantzitsuak Zitadelako karrika • Espainiako karrika • Frantziako karrika • Elizako karrika • Uharteko karrika • Iturriko karrika • Askatasun karrika • Zuharpetako karrikaiea Donibane Garaziko plaza garrantzitsuak Floquet enparantza • Charles de Gaulle enparantza • Trinketeko enparantza • Plaza Berriaiea Donibane Garaziko harresiakDonibane Garaziko harresiakAteakJondoni Jakobe atea • Frantziako atea • Elizako atea • Andredena Mariaren atea • Espainiako ateaKaleakZitadelako karrika • Espainiako karrika • Frantziako karrika • Elizako karrika • Uharteko karrika • Iturriko karrika • Askatasun karrika • Zuharpetako karrika • Floquet enparantzaZubiakErromatar zubia • Zubi berriaBarnealdeanMendiguren gaztelua / Donibaneko zitadela • Zubiburuko eliza :